Antun Vrdoljak

**Antun Vrdoljak** (Imotski, 4. juni 1931), jugoslavenski i hrvatski glumac, režiser, scenarista i filmski producent

## Biografija 
Studirao je glumu na Akademiji dramskih umjetnosti u Zagrebu. Na filmu se javlja kao glumac 1957. u *Nije bilo uzalud* Nikole Tanhofera. Uloga putnika u Tanhoferovu filmu *H-8* 1958. donosi mu – zbog pučkog šarma priprostog mladića – veliku popularnost. Glumio je u oko 20 filmova i koprodukcijskih projekata. Za ulogu ratne žrtve u filmu *Rat* 1960. Veljka Bulajića nagrađen je Zlatnom arenom na festivalu u Puli.

Kao režiser debitira pričom u omnibusu *Ključ* (Poslije predstave – sc. Zvonimir Berković, 1965) Njegov cjelovečernji debut se smatra ujedno i najuspješnijim naslovom: *Kad čuješ zvona* (1969) prema Ratnom dnevniku Ivana Šibla (Nagrada publike "Jelen" u Puli). Tematici NOB-a, Vrdoljak pristupa iz duhovite i ideološki neopterećene vizure što ponovo potvrdjuje kod publike uspjelim filmom *U gori raste zelen bor* (1971, Velika srebrna arena i "Jelen" u Puli) prema Šiblovu Ratnom dnevniku, te *Povratak* (1979). Zaokupljaju ga ekranizacije književnih djela. Prva je *Mećava* (1977) prema istoimenoj drami P. Budaka, o teškom životu predratnog ličkog sela, s motivom iseljeništva, slijedi *Kiklop* (1982), "Jelen" u Puli prema romanu Ranka Marinkovića te *Glembajevi* (1988) prema drami *Gospoda Glembajevi* (nagrađivana u Puli), u kojoj do izražaja dolazi redateljev kompetentan rad s glumcima. U međuvremenu je režirao dramu o problemu delikvencije *Deps*  (1974), te 
dvije  "regionalne" komedije – *Ljubav i poneka psovka* (1969) i *Od petka do petka* (1985). Za Televiziju Zagreb realizirao je TV – serije  po Ivanu Raosu i *Zagrljaj* po Ranku Marinkoviću (ujedno film "*Karneval*", "*Anđeo*" i "*Prah*", 1989). Dobitnik je Nagrade "Vladimir Nazor" 1968. Devedesetih napušta film radi stranačke ([HDZ) političke karijere tokom koje obnaša razne državne dužnosti. Po gubitku izbora, vraća se u kinematografiju visokobudžetnim projektom *Duga mračna noć*, sagom iz razdoblja revolucije i [NOB-a, zaokružujući opus tematikom svoje mladosti.

## Filmografija (TV) 
* *Ivan Lacković-Croata* (1972)
* *Prosjaci i sinovi* (1971) 
* TV-serijal, *Pliva Bebimiks*, "Čekaonica" (1970)
* *Pliva Bebimiks*, "Prijatelj" (1970)

## Režija 
* *Duga mračna noć* (2004), cjelovečernji igrani 
* *Karneval, anđeo i prah* (1990), cjelovečernji igrani 
* *Glembajevi* (1988), cjelovečernji igrani 
* *Od petka do petka* (1985), cjelovečernji igrani 
* *Kiklop* (1982), cjelovečernji igrani 
* *Povratak* (1979), cjelovečernji igrani 
* *Mećava* (1977), cjelovečernji igrani 
* *Deps* (1974), cjelovečernji igrani 
* *U gori raste zelen bor* (1971), cjelovečernji igrani 
* *Kad čuješ zvona* (1969), cjelovečernji igrani 
* *Ljubav i poneka psovka* (1969), cjelovečernji igrani 
* *Ključ (duga ulica; čekati; poslije predstave)* (1965), cjelovečernji igrani

## Producent 
* *Duga mračna noć* (2004), cjelovečernji igrani 
* *Karneval, anđeo i prah* (1990), cjelovečernji igrani 
* *Glembajevi* (1988), cjelovečernji igrani 
* *Povratak* (1979), cjelovečernji igrani 
* *Mećava* (1977), cjelovečernji igrani 
* *Deps* (1974), cjelovečernji igrani 
* *U gori raste zelen bor* (1971), cjelovečernji igrani 
* *Kad čuješ zvona* (1969), cjelovečernji igrani 
* *Ljubav i poneka psovka* (1969), cjelovečernji igrani 
* *Ključ (duga ulica; čekati; poslije predstave)* (1965), cjelovečernji igrani

## Uloge 
* *Družba Pere Kvržice* (1970), cjelovečernji igrani 
* *Protest* (1967), cjelovečernji igrani 
* *Sreća dolazi u devet* (1961), cjelovečernji igrani 
* *Rat* (1960), cjelovečernji igrani 
* *Pukotina raja* (1959), cjelovečernji igrani 
* *Cesta duga godinu dana* (1958), cjelovečernji igrani 
* *H-8* (1958), cjelovečernji igrani 
* *Nije bilo uzalud* (1957), cjelovečernji igrani

Kategorija:Rođeni 1931.
Kategorija:Živi ljudi
Kategorija:Biografije, Imotski
Kategorija:Jugoslavenski glumci
Kategorija:Jugoslavenski režiseri
Kategorija:Jugoslavenski scenaristi
Kategorija:Hrvatski glumci
Kategorija:Hrvatski filmski producenti
Kategorija:Hrvatski režiseri
Kategorija:Hrvatski scenaristi
Kategorija:Hrvatski političari
Kategorija:Hrvatska demokratska zajednica
Kategorija:Članovi MOK-a
Kategorija:Dobitnici Nagrade "Vladimir Nazor" za film